Több alkalommal is részt vett az Eurovíziós Dalfesztivál svéd nemzeti döntőjén, a Melodifestivalenen. 1987-ben sikerült elnyernie a jogot, hogy képviselje Svédországot a brüsszeli versenyen, ahol a tizenkettedik helyen végzett "Boogaloo" című dalával. Emellett 1984-ben a második helyen végzett, majd a nemzetközi versenyen az őt legyőző Herreys-testvérek háttérénekese volt. Az 1988-as nemzeti döntőben harmadik lett, 1990-ben nyolcadik, 1996-ban harmadik helyen végzett. Utoljára 2002-ben próbálkozott, ekkor Elisabeth Andreassennel és Kikki Danielssonnal együttest alkotva a harmadik helyen végeztek.